গুৱাহাটী,১১ আগষ্টঃভৌগোলিক দিশৰ পৰা উত্তৰ-পূৰ্বাঞ্চলে ভাৰতৰ মুঠ মাটিকালিৰ ৮ শতাংশ অঞ্চল আগুৰি আছে।উত্তৰ-পূৰ্বাঞ্চলৰ চাৰিসীমাৰ প্ৰায় ৯০ শতাংশই আন্তঃৰাষ্ট্রীয় চাৰিসীমাৰ অন্তৰ্গত । অঞ্চলটোৰ উত্তৰে চীন, দক্ষিণ আৰু পূবে ম্যানমাৰ,দক্ষিণ-পশ্চিমে বাংলাদেশ আৰু উত্তৰ-পশ্চিমত ভূটান । উত্তৰ পূৰ্বাঞ্চলৰ আঠোখন ৰাজ্য চৰকাৰী ভাৱে ১৯৭১ চনত গঠন কৰা উত্তৰ-পূব পৰিষদৰ( North East Council,NEC) ৰ অন্তৰ্গত। ১৯৯৫ চনৰ ৯ আগষ্টত উত্তৰ-পূৰ্বাঞ্চলৰ বিকাশৰ বাবে উত্তৰ-পূব উন্নয়ন বিত্ত নিগম লিমিটেড গঠন কৰা হয়। ২০০১ চনত এক পৃথক মন্ত্ৰণালয় উত্তৰ পূৰ্বাঞ্চল উন্নয়ন মন্ত্ৰণালয় গঠন কৰা হয়।
ইমানবোৰ প্ৰচেষ্টা লোৱাৰ পিছতো উত্তৰ-পূৰ্বাঞ্চলৰ আঠখন ৰাজ্যৰ মাজত উদ্ভৱ হয় সীমা বিবাদ যি সময়ে সময়ে হিংসাত্মক ৰূপ ধাৰণ কৰে। উত্তৰ-পূৰ্বাঞ্চলৰ প্ৰবেশদ্বাৰ অসমৰ লগত ইয়াৰ চুবুৰীয়া ৪ খন ৰাজ্যৰেই আছে সীমা বিবাদ।
অসম আৰু অৰুণাচল প্ৰদেশৰ সীমাবিবাদঃ
অসম আৰু অৰুণাচল প্ৰদেশৰ মাজৰ সীমাৰ দৈৰ্ঘ্য হৈছে ৮০৪ কিল'মিটাৰ I যদিও আৰম্ভণিতে কোনোধৰণৰ বিবাদ হোৱা নাছিল কিন্তু বহু বছৰ ধৰি এখন ৰাজ্যৰ বাসিন্দাসকলে আনখন ৰাজ্যৰ ভূমি বেদখল কৰাৰ অভিযোগ তুলি আহিছে যিয়ে পৰৱৰ্তী পৰ্যায়ত হিংসাত্মক পৰিস্থিতিলৈ পৰিৱৰ্তিত হৈছে। দুয়োখন ৰাজ্যৰ সীমাবিবাদ সন্দৰ্ভত ১৯৮৯ চনৰ পৰা উচ্চতম ন্যায়ালয়ত এটা গোচৰৰ বিচাৰ চলিয়েই আছে।
শেহতীয়া বিবাদঃ
যোৱা মাহত কেন্দ্ৰীয় প্ৰতিৰক্ষা মন্ত্ৰী ৰাজনাথ সিঙে অৰুণাচল প্ৰদেশ আৰু অসম দুয়োখন ৰাজ্যৰ মুখ্যমন্ত্ৰীৰ উপস্থিতিত ১২ টা পথ উদ্বোধন কৰিছিল,য'ত বিলগড়ক অসমৰ অংশ হিচাপে দেখুওৱা হৈছিল।অৰুণাচল প্ৰদেশৰ কেইবাটাও সংগঠন আৰু মুখ্যমন্ত্ৰী পেমা খাণ্ডু আৰু কেন্দ্ৰীয় আইন মন্ত্ৰী কিৰেন ৰিজিজুৰ প্ৰতিবাদৰ পিছত এই অনুষ্ঠানটো আয়োজন কৰা সীমান্ত পথ সংস্থাই (বিআৰঅ') অৰুণাচলক ক্ষমা বিচাৰিছিল।
তিনিটা বিবাদ আৰু ইয়াৰ পৰিণতিঃ
শেহতীয়াকৈ সংঘটিত হোৱা অসম-মিজোৰাম সীমাবিবাদৰ পিছতেই অৰুণাচল প্ৰদেশৰ ছাত্ৰ সংগঠনে দাবী কৰিছিল যে অসম আৰক্ষীয়ে নিম্ন চিয়াং জিলাৰ বহুতো অঞ্চলৰ কৃষি ভূমি বিনষ্ট কৰিছে আৰু সেই অঞ্চলৰ জনতাক আক্ৰমণ কৰিছিল,ইয়াকে লৈ তেওঁলোকে মুখ্যমন্ত্ৰী খান্দুক স্মাৰক পত্ৰও প্ৰেৰণ কৰিছিল।এবছৰৰ আগতে অৰ্থাৎ ২০২০ চনত বিশ্বনাথ জিলাৰ বিনোদ ৰাজগড় নামৰ ব্যক্তি জনে খৰি লুৰিবলৈ যাওঁতে অৰুণাচলৰ মানুহে হত্যা কৰা বুলি সন্দেহ কৰি বৃহৎ প্ৰতিবাদ সাব্যস্ত হয় অসমত।২০১৪ চনত শোণিতপুৰ জিলাৰ বেহালী সংৰক্ষিত বনাঞ্চলত ভূমি বেদখল কৰাত বাধা দিবলৈ চেষ্টা কৰি থকা অসমৰ এদল লোকৰ ওপৰত অৰুণাচলৰ তৰফৰ পৰা গুলী চালনা কৰাৰ ফলত কমেও ১০ জন লোক নিহত হৈছিল আৰু আঠজন লোক আহত হৈছিল।
বিবাদ নিষ্পত্তিৰ বাবে শেহতীয়া পদক্ষেপঃ
এই সংক্ৰান্তত অৰুণাচল প্ৰদেশৰ মুখ্যমন্ত্ৰী পেমা খান্দুৱে কৈছিল,"আন্তঃৰাজ্যিক সীমা সমস্যাৰ ওপৰত আলোচনা দীৰ্ঘদিন ধৰি স্থগিত হৈ আছিল। মই ডঃ হিমন্ত বিশ্ব শৰ্মাৰ সৈতে আলোচনা কৰিছো আৰু আমি আমাৰ সীমা সম্পৰ্কীয় সকলো সমস্যা আদালতত নোযোৱাকৈ সমাধান কৰিবলৈ সন্মত হৈছো।" অসমৰ মুখ্যমন্ত্ৰী ডঃ হিমন্ত বিশ্ব শৰ্মায়ো সমিল-মিলৰ জৰিয়তে এই বিবাদৰ নিষ্পত্তি বিচাৰে।
অসম আৰু মেঘালয়ৰ সীমা বিবাদঃ
অৰুণাচল প্ৰদেশৰ উপৰিও অসমত মেঘালয়ৰ সৈতেও আছে দীৰ্ঘদিনীয়া সীমা বিবাদ।মেঘালয়ে নিজৰ সীমান্ত ১৮৭২ আৰু ১৯২৯ চনৰ মানচিত্ৰ আৰু ১৮৭৮ আৰু ১৯৫১ চনৰ কিছুমান অধিসূচনাৰ ওপৰত নিৰ্ধাৰণ কৰিব খোজে আনহাতে অসমে চুৰচান্দ সমিতিৰ পৰামৰ্শ অনুসৰিহে সীমান্ত নিৰ্ধাৰণ কৰিছে যাক মেঘালয়ে সম্পূৰ্ণ ভাৱে নাকচ কৰিছে।
শেহতীয়া বিবাদঃ
অসম চৰকাৰৰ মুখ্যমন্ত্ৰীৰ চৰকাৰী বাসভৱন য'ত অসমৰ প্ৰাক্তন মুখ্যমন্ত্ৰী তৰুণ গগৈয়ে বাস কৰিছিল।এই বাসগৃহটো প্ৰায়ে মেঘালয়ে ইয়াৰ অঞ্চলৰ অংশ হিচাপে দাবী কৰি আহিছে।মেঘালয় চৰকাৰে কৈছিল যে এই ভূমিৰ ওপৰত নিজৰ দাবী প্ৰমাণ কৰিবলৈ তেওঁলোকৰ ওচৰত উচিত ৰেকৰ্ড আছে। কইনাধৰাৰ বাসগৃহটো খানাপাৰা আৰু পিলাঙ্গাকাটাৰ ভিতৰৰ এটা সৰু পাহাৰত অৱস্থিত। মেঘালয়ে অসমৰ সৈতে থকা ১২ টা অঞ্চলৰ বিবাদ নিষ্পত্তি কৰিবলৈ এটা সীমা আয়োগ গঠন কৰিছিল।এই বাৰটা অঞ্চল মূলতঃ মেঘালয়ৰ পশ্চিম খাচী পাহাৰ, ৰি-ভয় আৰু পূব জয়ন্তীয়া পাহাৰ জিলা আৰু অসমৰ কামৰূপ, কামৰূপ (মেট্ৰ'পলিটান) আৰু কাছাৰ জিলাত অন্তৰ্ভুক্ত।
বিবাদৰ জটিলতা কম থকা এলেকা সমূহৰ ভিতৰত আছেঃ হাহিম,খানাপাৰা-পিলাংকাটা, তাৰাবাৰী, বকলাপাৰা, গিজাং আৰু ৰাতাচেৰা। বিবাদৰ অধিক জটিল ক্ষেত্ৰবোৰ হৈছে লাংপি, বৰদুয়াৰ, নংৱাহ, মাতামুৰ, দেশদেমোৰাহ ব্লক ১ আৰু ব্লক ২, আৰু কান্দুলি।
বিবাদৰ ভয়ংকৰ পৰিণতিঃ
২০১০ চনত অসম আৰক্ষীয়ে পশ্চিম খাচী পাহাৰ জিলাৰ লাংপিত গুলীচালনা কৰাৰ ফলত মেঘালয়ৰ চাৰিজন নাগৰিকে প্ৰাণ হেৰুৱাইছিল।
বিবাদ নিষ্পত্তিৰ বাবে শেহতীয়া পদক্ষেপঃ
শেহতীয়াকৈ অসম আৰু মেঘালয় চৰকাৰে তেওঁলোকৰ মাজত থকা ৮৮৪.৯ কিলোমিটাৰ সীমান্তত বিবাদৰ নিষ্পত্তি কৰা সিদ্ধান্ত লৈছিল। তেওঁলোকে প্ৰথমে বিবাদৰ জটিলতা কম থকা হাহিম,খানাপাৰা-পিলাংকাটা, তাৰাবাৰী, বকলাপাৰা, গিজাং আৰু ৰাতাচেৰা অঞ্চলত বাস কৰা লোকসকলৰ মতামত গ্ৰহণ কৰিব আৰু মুখ্যমন্ত্ৰীৰ পৰ্যায়ত ইয়াৰ অন্তিম সিদ্ধান্ত লোৱাৰ বাবে ৩০ দিনৰ ভিতৰত এটা পৰামৰ্শ প্ৰস্তুত কৰিবলৈ তিনিখনকৈ আঞ্চলিক সমিতি গঠন কৰাৰ সিদ্ধান্ত গ্ৰহণ কৰা হৈছে।
অসম-নগালেণ্ডৰ সীমা বিবাদঃ
অসম আৰু নাগালেণ্ডৰ মুঠ ৫১২.১ কিলোমিটাৰ সীমান্ত আছে, যিয়ে অসমৰ যোৰহাট,শিৱসাগৰ, গোলাঘাট, কাৰ্বি আংলং আৰু ডিমা হাচাও জিলাক স্পৰ্শ কৰে। প্ৰশাসনিক উদ্দেশ্যৰ বাবে, সীমান্তৰ সমগ্ৰ অংশটো ছয়টা খণ্ডত বিভক্ত কৰা হৈছে যেনে এ, বি, চি, ডি, ই আৰু এফ.। ইয়াৰ ভিতৰত আটাইতকৈ জটিল অঞ্চল হৈছে এ আৰু বি খণ্ডৰ গোলাঘাট অঞ্চল।অসমে দাবী কৰিছে যে নগালেণ্ডে শিৱসাগৰ, যোৰহাট, গোলাঘাট আৰু কাৰ্বি আংলং জিলাত ৬৬,০০০ হেক্টৰতকৈও অধিক মাটি বেদখল কৰিছে। বেদখল কৰা এলেকাটোত ৮০ শতাংশতকৈও অধিক অসম সংৰক্ষিত বনাঞ্চল অন্তৰ্ভুক্ত আছে। আনহাতে, নগালেণ্ডে জোৰ দি কয় যে অসমৰ অধীনত থকা অধিক অঞ্চল নগালেণ্ডৰ। এনএছচিএন (আইএম) য়ে বিচাৰে যে এই চাৰিখন জিলাৰ গুৱাহাটী-ডিব্ৰুগড় ৰে'লপথৰ দক্ষিণে থকা সমগ্ৰ অসম ট্ৰেক্টটো "বৃহত্তৰ নাগালিম"ত অন্তৰ্ভুক্ত হ'ব লাগে।
শেহতীয়া বিবাদঃ
১৮৬৬ চনত ব্ৰিটিছ চৰকাৰে তেতিয়াৰ অসম প্ৰদেশৰ অংশ হিচাপে নগা পাহাৰ জিলা সৃষ্টি কৰিছিল। এই জিলাখন ১৯৫৭ চনলৈকে অসমৰ অংশ হিচাপে আছিল। অৱশ্যে, যেতিয়া ১৯৬৩ চনত নগালেণ্ডক পূৰ্ণ ৰাজ্যৰ মৰ্যাদা দিয়া হৈছিল তেতিয়া নগালেণ্ড ৰাজ্যিক আইনৰ এক অধিসূচনা অনুসৰি ইয়াৰ সীমা নিৰ্ধাৰণ কৰিছিল, যিটো নগাসকলৰ বাবে গ্ৰহণযোগ্য নাছিল। নাগালেণ্ডে কিছুমান অধিক অংশ দাবী কৰি আছিল যাক ঐতিহাসিকভাৱে নগালেণ্ডৰ অংশ হিচাপে বিশ্বাস কৰিছিল।ইয়ে হৈছে দুয়োখন ৰাজ্যৰ সমস্যাবোৰৰ মূল কাৰণ।
১৯৬০ চনৰ ১৬ দফা চুক্তিৰ ফলত নগালেণ্ডৰ সৃষ্টি হৈছিল, ১৮২৬ চনত ব্ৰিটিছে অসম অধিগ্ৰহণ কৰাৰ পিছত প্ৰায়ভাগ দ্বিমত নথকা নগা অঞ্চলক নগালেণ্ডত অন্তৰ্ভুক্ত কৰিছিল। অৱশ্যে, অসম চৰকাৰে এই দাবী খণ্ডন কৰে আৰু ১ ডিচেম্বৰ, ১৯৬৩ ত লোৱা সিদ্ধান্ত অনুসৰিহে সাংবিধানিকভাৱে সীমা বজাই ৰাখিবলৈ ইচ্ছা প্ৰকাশ কৰে। নগালেণ্ডে পিছে এই নিৰ্ধাৰিত সাংবিধানিক সীমা গ্ৰহণ নকৰে।ফলস্বৰূপে সীমান্ত অঞ্চলৰ বাসিন্দাসকলৰ ক্ষেত্ৰত প্ৰায়ে সংঘৰ্ষ আৰম্ভ হ'বলৈ লয়।
বিবাদৰ ভয়ংকৰ পৰিণতিঃ
১৯৬৫ চনত এনে ধৰণৰ প্ৰথম সংঘৰ্ষ সংঘটিত হৈছিল, তাৰ পিছত ১৯৬৮, ১৯৭৯ আৰু ১৯৮৫ চনতো দুয়োখন ৰাজ্যৰ মাজত সংঘৰ্ষ হৈছিল। সীমান্তত সংঘৰ্ষৰ ফলত মেৰাপানীৰ ঘটনাও সংঘটিত হয়, যাৰ ফলত ১৯৮৪ চনত গুলীচালনাত প্ৰায় ১০০ জন লোকৰ মৃত্যু হয়। ২০১৪ চনৰ সংঘৰ্ষৰ আগতে, জুন ২০০৭ চনত শিৱসাগৰত হোৱা আন এক সংঘৰ্ষত দুজন লোক নিহত হৈছিল। ২০১৪ চনৰ আগষ্টমাহত, কিছুমান নগা দুৰ্বৃত্তই উৰিয়ামঘাট অঞ্চলৰ সাতখন সীমান্তৱৰ্তী গাঁৱৰ প্ৰায় ২০০ টা ঘৰ জ্বলাই দিছিল যাৰ ফলত অঞ্চলটোৰ প্ৰায় ১০ হাজাৰ লোকক শৰণাৰ্থী শিবিৰলৈ স্থানান্তৰিত কৰা হৈছিল। এই হিংসাৰ কাৰণ আছিল কিছুমান দুৰ্বৃত্তৰ দ্বাৰা প্ৰতিবাদকাৰী নগাসকলৰ ওপৰত গুলীচালনা কৰা। গোলাঘাট জিলাৰ বাসিন্দাসকলে শেহতীয়াকৈ নগালেণ্ড সীমান্তৰ পৰা মানুহৰ আক্ৰমণৰ প্ৰতিবাদ কৰি আহিছে।
বিবাদ নিষ্পত্তিৰ শেহতীয়া পদক্ষেপঃ
আইন-শৃংখলা বজাই ৰাখিবলৈ, চিআৰপিএফৰ দৰে কেন্দ্ৰীয় বাহিনী ১৯৭১ চনৰ পৰায়ে এই অঞ্চলটোত নিয়োজিত হৈ আছে। সমস্যাটো সমাধান কৰিবলৈ, কেন্দ্ৰীয় চৰকাৰে ১৯৭১ চনত কে ভি কে সুন্দৰম আয়োগ গঠন কৰিছিল। এই আয়োগে যদিও এটা প্ৰতিবেদন প্ৰস্তুত কৰিছিল কিন্তু সেই প্ৰতিবেদন নগাসকলৰ বাবে গ্ৰহণযোগ্য নাছিল। তাৰ ওপৰত, অসমে উচ্চতম ন্যায়ালয়লৈ যায়। ইয়াৰে পিছত আৰু এটা কমিছন যেনে শাস্ত্ৰী পেনেল (১৯৮৫) বিফল হৈছিল।অৱশ্যে দুয়োখন ৰাজ্যই শান্তিপূৰ্ণ স্থিতি বজাই ৰাখিবলৈ ১৯৭২ চনত চাৰিখন অন্তৱৰ্তীকালীন চুক্তি স্বাক্ষৰ কৰিছিল।
এই মুহূৰ্তত, অসম আৰু নাগালেণ্ডৰ মাজৰ সীমান্ত বিবাদৰ সমস্যা উচ্চতম ন্যায়ালয়ৰ ২০০৫ চনৰ নিৰ্দেশনাত স্থাপন কৰা সীমা আয়োগ নিষ্পত্তিৰ দায়িত্বত আছে।
অসম-মিজোৰামৰ সীমা বিবাদঃ
অসম আৰু মিজোৰামৰ মাজৰ সীমা ১৬৫ কিলোমিটাৰ দীঘল আৰু মিজোৰামক পূৰ্ণাঙ্গ ৰাজ্য হিচাপে ঘোষণা কৰাৰ আগতে ইয়াক লুচাই পাহাৰ বুলি কোৱা হৈছিল।
বিবাদৰ কাৰণঃ
এই বিবাদটো ১৮৭৫ চনত হোৱা এক অধিসূচনাৰ পৰা উদ্ভৱ হৈছিল যিয়ে লুচাই পাহাৰক কাছাৰৰ সমভূমিৰ পৰা পৃথক কৰিছিল। ১৯৩৩ চনৰ আন এটা অধিসূচনাৰ পৰা ই তীব্রতৰ ৰূপ পায়, এই অধিসূচনাই লুচাই পাহাৰ আৰু মণিপুৰৰ মাজত এটা সীমা নিৰ্ধাৰণ কৰিছিল।
মিজোৰামে বিশ্বাস কৰে যে ১৮৭৫ চনৰ অধিসূচনাৰ আধাৰত সীমা নিৰ্ধাৰণ কৰা উচিত, যিটো বেংগল ইষ্টাৰ্ণ ফ্ৰণ্টিয়াৰ ৰেগুলেশ্যন (বিইএফআৰ) আইন, ১৮৭৩ৰ পৰা নিৰ্ধাৰণ কৰা হৈছিল।মিজো নেতাসকলে কৈছিল যে ১৯৩৩ চনত হোৱা সীমানিৰ্ধাৰণ তেওঁলোকে কোনোপধ্যেই মানি নলয় কাৰণ উক্ত সময়ছোৱাত মিজো সমাজৰ পৰামৰ্শ লোৱা হোৱা নাছিল। অসম চৰকাৰে ১৯৩৩ চনৰ সীমানিৰ্ধাৰণ অনুসৰণ কৰে আৰু সেইটোৱেই সংঘাত সৃষ্টিৰ মূল কাৰণ।
শেহতীয়া সীমা বিবাদঃ
১৯৭২ চনত মিজোৰাম কেন্দ্ৰীয় শাসিত অঞ্চল আৰু তাৰ পিছত ১৯৮০ৰ দশকত এখন ৰাজ্য হোৱাৰ পিছৰে পৰা এই বিবাদ তীব্ৰতৰ হৈ উঠিছে। দুয়োখন ৰাজ্যই এক চুক্তি স্বাক্ষৰ কৰে যে সীমাত স্থাপন কৰা ন'-মেনছ লেণ্ডত স্থিতি বজাই ৰাখিব লাগে। যদিও কেইবা দশক ধৰি প্ৰায়ে সৰু-বৰ অপৰাধ সংঘটিত হৈ আহিছিল কিন্তু শেহতীয়াকৈ প্ৰায়ে এই সংঘৰ্ষ বৃহৎ পৰ্যায়লৈ ৰূপান্তৰিত হৈছে।মিজোৰামে অভিযোগ কৰিছে যে যোৱা বছৰ জুন মাহত, অসমৰ বিষয়াসকলে মমিত জিলাত প্ৰৱেশ কৰিছিল আৰু কিছুমান খেতি পথাৰ পৰিদৰ্শন কৰিছিল; দুৰ্বৃত্তই কোলাচিব জিলাত প্ৰৱেশ কৰি খেতিপথাৰ জ্বলাই দিছিল,অসমৰ বিষয়াসকলে বৈৰেংটে (মিজোৰাম) আৰু লাইলাপুৰ (অসম)ৰ মাজৰ আন্তঃৰাজ্যিক সীমান্ত প্ৰায়ে অতিক্ৰম কৰে। মিজোৰামে লগতে দাবী কৰে যে অসম আৰু মিজোৰাম দুয়োটা কৰ্তৃপক্ষই মিজোৰামৰ বুয়াৰচেপ গাঁৱত নিৰ্মাণ কাৰ্য হাতত লৈছে, আৰু গৃহ মন্ত্ৰালয় এই সকলো বোৰ বিষয়ৰ বিষয়ে অৱগত।
যোৱা অক্টোবৰত, অসম আৰক্ষীৰ বিষয়াসকলে মিজোৰামৰ চাইহাপুই 'ভি' পৰিদৰ্শন কৰিছিল আৰু আন্তঃৰাজ্যিক ঘাইপথ অৱৰোধ কৰাৰ ভাবুকি দিছিল। সেই মাহৰ শেষৰ ফালে, আন্তঃৰাজ্যিক ঘাইপথৰ লগতে দুয়োখন ৰাজ্যক সংযোগ কৰা ৰাষ্ট্ৰীয় ঘাইপথটো অসমৰ লাইলাপুৰত ব্যক্তিসকলে অৱৰোধ কৰে। নৱেম্বৰত মিজোৰামৰ আপাৰ ফাইনুয়াম নিম্ন প্ৰাথমিক বিদ্যালয়ত বোমা বিস্ফোৰণ হয়। ইয়াৰে পিছতে দুয়োখন ৰাজ্যৰ মাজত এখন শান্তি বৈঠক অনুষ্ঠিত হৈছিল।
সীমা বিবাদৰ ভয়ংকৰ পৰিণতিঃ
শেহতীয়াকৈ এইবছৰত কেইবাটাও সীমান্ত অঞ্চলৰ জুপুৰি আৰু সৰু দোকান জ্বলাই দিয়া হৈছিল। মিজোৰামৰ দুজন বাসিন্দাৰ খেতিও অসম আৰক্ষীয়ে জ্বলাই দিয়াৰ অভিযোগ উত্থাপন কৰিছিল মিজোৰামে। লাইলাপুৰ আৰু বৈৰেংটেৰ গাওঁবাসীৰ মাজত, আৰু কৰিমগঞ্জ (অসম) আৰু মামিউত (মিজোৰাম)ৰ বাসিন্দাসকলৰ মাজত প্ৰায়ে সংঘৰ্ষ হৈ আহিছে। অৱশেষত যোৱা ২৬ জুলাইত এই উমি উমি জ্বলি থকা জুইৰ লেলিহান শিখাত ভস্মীভূত হয় অসমৰ ৬ জন আৰক্ষী বিষয়া আৰু ১৫০ ৰো অধিক লোক হয় আঘাত প্ৰাপ্ত।
বিবাদ নিষ্পত্তিৰ শেহতীয়া পদক্ষেপঃ
অসম আৰু মিজোৰামে এই মাহৰ ৬ আগষ্ট তাৰিখে দুয়োখন ৰাজ্যৰ সকলো বিতৰ্কিত সীমান্ত অঞ্চলৰ পৰা সামৰিক বাহিনীৰ প্ৰত্যাহাৰ কৰিবলৈ সন্মত হৈছিল।স্থায়ী সমাধান নোপোৱালৈকে চাৰি কিলোমিটাৰৰ পিছতহে কেন্দ্ৰীয় অৰ্ধসামৰিক বাহিনী মোতায়েন কৰিবলৈ অনুমতি দিবলৈ সন্মত হৈছিল।দীৰ্ঘদিন ধৰি বন্ধ হৈ থকা ৰাষ্ট্রীয় ঘাই পথটো খুলি দিয়া হৈছিল।দুয়োখন চৰকাৰে জাৰি কৰা এক যুটীয়া বিবৃতিত কোৱা হৈছিল,"অসম আৰু মিজোৰামৰ চৰকাৰৰ প্ৰতিনিধিসকলে বিশেষকৈ সীমান্ত অঞ্চলত বাস কৰা লোকসকলৰ মাজত শান্তি আৰু সম্প্ৰীতি বজাই ৰখাৰ বাবে সকলো প্ৰয়োজনীয় ব্যৱস্থা গ্ৰহণ কৰিবলৈ সন্মত হৈছে।"আইজল ক্লাবত অনুষ্ঠিত এই বৈঠকত অসমৰ মন্ত্ৰী অশোক সিংঘল, অতুল বৰা আৰু গৃহ সচিব জি ডি ত্ৰিপাঠীয়ে অংশগ্ৰহণ কৰে। মিজোৰামৰ হৈ লালচামলিয়ানা, ৰাজহ মন্ত্ৰী লালৰুয়াতকিমান্দ আৰু গৃহ সচিব ভানলাংগাইহচাকা উপস্থিত আছিল।
News Tag(s)
Please enable JavaScript to view the comments powered by Disqus.
মৃত্যুৰ ভাবুকি পাই কংগনাই ছোনিয়া গান্ধীৰ নাম উল্লেখ কৰি ক'লে-"মই মোৰ জীৱন দি দিম"
' + ads[0].outerHTML; // let adDiv2 = '
'+ads[1].outerHTML; function adDisplace() { //$('.prev').remove(); //$('.next').remove(); var width = $(window).width(); //$('#right-div').append('
' + adDiv2 + '
'); if ($('#pagecontent').find("p").length > 0) { $.each($('#pagecontent p'),  if (index == 3) { $(paragraph).append('
' + adDiv + '
'); } if(index== $('#pagecontent').find("p").length-1) { //Do something if the end of the loop $(paragraph).append('
' + adDiv2 + '
');	} }); }else{ $.each($('#pagecontent div'),  if (index == 3) { $(paragraph).append('
' + adDiv + '
'); } }); } $('.right-news .newsAD').hide(); $('.sponsored').hide(); } $( document ).ready( if (index == 3) { $(paragraph) }); }else{ $ if (index == 3) { $(paragraph));
